b"\n_START_ARTICLE_\nSant Miquel del Pla\n_START_SECTION_\nDescripci\xc3\xb3\n_START_PARAGRAPH_\nEs tracta d'una petita esgl\xc3\xa9sia amb una nau principal i dues laterals -una cada costat de la principal-. Els contraforts, visibles des de l'exterior, aguanten els murs de la nau principal que sobresurten per sobre de les laterals._NEWLINE_La coberta \xc3\xa9s a dues aig\xc3\xbces._NEWLINE_Cal destacar els altars sumptuosament decorats, de les diverses confraries que s'hi instal\xc2\xb7laren.\n_START_SECTION_\nHist\xc3\xb2ria\n_START_PARAGRAPH_\nAl mateix lloc que ocupa l'actual temple, fou aixecada, els primers temps del cristianisme, una petita esgl\xc3\xa9sia ja anomenada Sant Miquel del Pla. La seva construcci\xc3\xb3 data dels temps de Sant Oleguer i d'ella f\xc3\xa9u menci\xc3\xb3 una butlla d'Anastasi IV i una altra de Celest\xc3\xad III._NEWLINE_Es sap que va pert\xc3\xa0nyer al gremi dels Teixidors i que l\xe2\x80\x99any 1631 (el 22 de juny) va ser traspassada la seva administraci\xc3\xb3 a la Congregaci\xc3\xb3 de Preveres, la qual va emprendre una modernitzaci\xc3\xb3 total de l\xe2\x80\x99edifici canviant la seva fesomia (es fa tres vegades m\xc3\xa9s gran) i orientaci\xc3\xb3; el gremi de Teixidors no podia fer front al manteniment de l\xe2\x80\x99esgl\xc3\xa9sia). Es documenta l\xe2\x80\x99exist\xc3\xa8ncia de nous altars el 1689, el 1720 amena\xc3\xa7a runa i coneixem el nom del director de les obres de 1735: Josep Abat._NEWLINE_El 1766 es fan obres al campanar i el 1809 l\xe2\x80\x99edifici \xc3\xa9s utilitzat com a magatzem, el temple va ser profanat el 1816._NEWLINE_L'any 1989 es f\xc3\xa9u una intervenci\xc3\xb3 arqueol\xc3\xb2gica permet la localitzaci\xc3\xb3 de l'absis rom\xc3\xa0nic i paviment, aix\xc3\xad com restes reaprofitades d'\xc3\xa8poca tardoromana. Restauraci\xc3\xb3 de les fa\xc3\xa7anes el 2008."